techiaith/cofnodycynulliad_en-cy huggingface dataset:
English: I thank the Cabinet Secretary for that answer. So, to clarify, the removal of the ring fence - and I understand that this will be piloted in the next financial year - and the discretion in pilot areas will not allow local authorities therefore to underspend, so to speak, on the Supporting People grant. Can he clarify and confirm that the merger, so to speak, with other grant streams will, in fact, be complementary rather than competing, and that, in that case, every single penny allocated and guaranteed for the Supporting People grant for the next financial year and the one after will be spent on Supporting People projects?
Welsh: Diolch i Ysgrifennydd y Cabinet am ei ateb. Felly, er eglurder, ni fydd cael gwared ar glustnodi arian - a bydd hyn yn cael ei dreialu yn ystod y flwyddyn ariannol nesaf yn ôl yr hyn a ddeallaf - a'r disgresiwn mewn ardaloedd peilot yn caniatáu i awdurdodau lleol danwario, fel petai, ar y grant Cefnogi Pobl. A all egluro a chadarnhau y bydd uno gyda ffrydiau grant eraill, fel petai, yn ategol yn hytrach na chystadleuol, ac yn yr achos hwnnw, y bydd pob ceiniog a ddyrennir ac a warentir ar gyfer y grant Cefnogi Pobl ar gyfer y flwyddyn ariannol nesaf a'r flwyddyn ariannol wedyn yn cael ei gwario ar brosiectau Cefnogi Pobl?
English: I think the Member makes a very good point in the way that he puts it, that the grants are being brought together because they are complementary. They all operate in the area of early intervention and prevention. Dirprwy Lywydd, I should have answered the point that Steffan Lewis made in his first question to me: the proposal is not for Supporting People grant to go into the RSG. It's not going into the unhypothecated part of the settlement; it is going to remain in a hypothecated grant, where the mechanics of how that grant will function in the future will be worked out in the engagement with the sector itself, where local authorities will have to produce delivery plans and where grant payments will be made in arrears, subject to that delivery. So, there will be a very clear mechanism through which the money that we have agreed and which will be there in both years - there will be a very clear mechanism for tracking it and making sure that it is being used for the intended purpose.
Welsh: Credaf fod yr Aelod yn gwneud pwynt da iawn yn y ffordd y mae'n ei roi, fod y grantiau'n cael eu dwyn ynghyd am eu bod yn ategu ei gilydd. Mae pob un ohonynt yn gweithredu ym maes atal ac ymyrraeth gynnar. Dirprwy Lywydd, dylwn fod wedi ateb y pwynt a wnaeth Steffan Lewis yn ei gwestiwn cyntaf i mi: nid cynnig i roi'r grant Cefnogi Pobl yn y grant cynnal refeniw yw hwn. Ni fydd yn mynd i mewn i'r rhan o'r setliad sydd heb ei neilltuo; bydd yn parhau i fod mewn grant sydd wedi'i neilltuo, lle y datblygir mecanweithiau'r modd y bydd y grant hwnnw'n gweithredu yn y dyfodol drwy ymgysylltu â'r sector ei hun, lle y bydd yn rhaid i awdurdodau lleol gynhyrchu cynlluniau cyflawni a lle y gwneir ôl-daliadau grant, yn amodol ar y ddarpariaeth honno. Felly, bydd mecanwaith clir ar gyfer yr arian rydym wedi'i gytuno ac a fydd yno dros y ddwy flynedd - bydd mecanwaith clir iawn i'w olrhain ac i sicrhau ei fod yn cael ei ddefnyddio at y diben a fwriedir.
English: That's a very important point, of course. I'm glad to hear the clarification that hypothecation will remain in a form. However, the fact that the budget line in particular for the Supporting People grant disappears in the second year raises questions on how we can ensure that we can scrutinise fully and properly as elected representatives, but also in terms of the sector as a whole, that that money, which is allocated and is being protected because of the agreement between Plaid Cymru and the Welsh Government, is actually being spent on what it is intended for. So, the Cabinet Secretary, now that he has clarified that the merger with other grants will not lead to a diminishing sum for the Supporting People projects and that it is a form of hypothecation, albeit in a different accounting form, so to speak, can he go on the record and clarify that we will be able to scrutinise that that is actually what is being delivered on the ground, even in the absence of a specific Supporting People grant budget line in Welsh Government books?
Welsh: Mae hwnnw'n bwynt pwysig iawn, wrth gwrs. Rwy'n falch o glywed yr eglurhad y bydd y neilltuo'n parhau ar ryw ffurf. Fodd bynnag, mae'r ffaith bod y llinell gyllideb benodol ar gyfer y grant Cefnogi Pobl yn diflannu yn yr ail flwyddyn yn codi cwestiynau ynglŷn â sut y gallwn sicrhau y gallwn graffu'n briodol ac yn gywir fel cynrychiolwyr etholedig, ond hefyd o ran y sector yn ei gyfanrwydd, fod yr arian hwnnw, sy'n cael ei ddyrannu a'i warchod oherwydd y cytundeb rhwng Plaid Cymru a Llywodraeth Cymru, yn cael ei wario ar yr hyn a fwriadwyd mewn gwirionedd. Felly, Ysgrifennydd y Cabinet, gan ei fod wedi egluro na fydd uno â grantiau eraill yn arwain at swm gostyngol i brosiectau Cefnogi Pobl a'i fod yn fath o neilltuo, er y byddai'n digwydd drwy ffurf wahanol ar gyfrifo, fel petai, a all ddweud ar gyfer y cofnod ac egluro y byddwn yn gallu craffu i sicrhau mai dyna sy'n cael ei gyflawni ar lawr gwlad mewn gwirionedd, hyd yn oed yn absenoldeb llinell gyllideb benodol ar gyfer y grant Cefnogi Pobl yn llyfrau Llywodraeth Cymru?
English: I understand that if the Cabinet Secretary responsible does decide to amalgamate the grants into a single grant stream, it will be important that the actions that flow from that grant stream can be monitored - that they can be monitored internally by the department, that they can be monitored by the project group and that they can be reported in a way that allows Assembly Members here to see how money that is allocated through agreements we reach here is then put to work on the ground, and the detail of how the mechanics of the grant will function in future. I know that the Cabinet Secretary, Carl Sargeant, is keen to make sure that those mechanics are agreed with the sector and with local government so that their transparency can be secured.
Welsh: Yn ôl yr hyn a ddeallaf, os yw Ysgrifennydd y Cabinet sy'n gyfrifol yn penderfynu uno'r grantiau mewn un ffrwd grant, bydd hi'n bwysig gallu monitro'r camau sy'n llifo o'r ffrwd grant honno - y gall yr adran eu monitro'n fewnol, y gall y grŵp prosiect eu monitro ac y gellir eu cofnodi mewn ffordd sy'n caniatáu i Aelodau'r Cynulliad yma weld sut y caiff arian a ddyrennir drwy gytundebau a wnawn yma ei roi ar waith ar lawr gwlad, a manylion ynglŷn â sut y bydd mecanweithiau'r grant yn gweithredu yn y dyfodol. Gwn fod Ysgrifennydd y Cabinet, Carl Sargeant, yn awyddus i sicrhau bod y mecanweithiau hynny'n cael eu cytuno gyda'r sector a chyda llywodraeth leol fel y gellir sicrhau eu tryloywder.
English: Diolch, Deputy Presiding Officer. Cabinet Secretary, I'm sure that you would agree with me - in fact, you've stated it many times here in the Senedd - that openness and transparency and good councillor conduct are key to engagement with our political democracy and to attracting people to have faith in our political system, ultimately then helping us to attract more people to stand as candidates. Sadly, however, I have an e-mail here, sent by a Swansea Labour councillor, Mark Child, to colleagues in your Labour Party and it was sent from his council e-mail address. I'll be sending you a copy of the said e-mail, but I will read a very short extract: Hi David et al, Next full council is Thursday 26th of OctoberThere is an opportunity to ask questions from the public gallery at full council.' It goes on to ask party colleagues to help find members of the public to ask a range of questions on their behalf. In relation to one question on cycle paths, the councillor asks, Could someone ask whose idea this was so we can reply "this was Labour's proposals for Bishopston"'.
Welsh: Diolch, Dirprwy Lywydd. Ysgrifennydd y Cabinet, rwy'n siŵr y buasech yn cytuno â mi - mewn gwirionedd, rydych wedi dweud hyn sawl tro yma yn y Senedd - fod natur agored a thryloywder ac ymddygiad da cynghorwyr yn allweddol i ymgysylltiad â'n democratiaeth wleidyddol ac i ddenu pobl i fod â ffydd yn ein system wleidyddol, gan ein helpu, yn y pen draw, i ddenu rhagor o bobl i sefyll fel ymgeiswyr. Yn anffodus, fodd bynnag, mae gennyf e-bost yma, a anfonwyd gan gynghorydd Llafur Abertawe, Mark Child, i gyd-aelodau eich Plaid Lafur, ac fe'i hanfonwyd o'i gyfeiriad e-bost cyngor. Byddaf yn anfon copi o'r e-bost hwnnw atoch, ond rwyf am ddarllen darn byr iawn ohono: Helo David et al, Bydd y cyfarfod llawn nesaf ar ddydd Iau 26 Hydref Mae cyfle i ofyn cwestiynau o'r oriel gyhoeddus yn y cyfarfod llawn. Mae'n mynd yn ei flaen i ofyn i gyd-aelodau o'i blaid helpu i ddod o hyd i aelodau o'r cyhoedd i ofyn amrywiaeth o gwestiynau ar eu rhan. Mewn perthynas ag un cwestiwn ynglŷn â llwybrau beiciau, mae'r cynghorydd yn gofyn, A all rhywun ofyn syniad pwy oedd hwn er mwyn i ni allu ateb "cynigion Llafur ydoedd ar gyfer Llandeilo Ferwallt"'.
English: Is this really your question?
Welsh: Ai hwn yw'ch cwestiwn mewn gwirionedd?
English: Yes, I think you need to come to a question.
Welsh: Ie, credaf fod angen i chi ddod at gwestiwn.
English: Do you think this kind of thing helps the public to have confidence in local government? As the Cabinet member - [Interruption.] - with responsibility for local government, will you investigate this blatant and utter disregard for due procedure and for making a mockery of the public questions available in some local authorities?
Welsh: A ydych chi'n credu bod y math hwn o beth yn help i'r cyhoedd fod â hyder mewn llywodraeth leol? Fel yr aelod Cabinet - [Torri ar draws.] - sydd â chyfrifoldeb am lywodraeth leol, a wnewch chi ymchwilio i'r achos amlwg hwn o ddiffyg parch tuag at y drefn briodol ac o ddwyn anfri ar y cwestiynau cyhoeddus sydd ar gael mewn rhai awdurdodau lleol?
English: Well, Dirprwy Lywydd, I look forward to seeing the e-mail in full. So far as I've been able to understand it from listening to it, I hear a publicly elected person encouraging the idea that members of the public might come and ask questions at a public hearing of the council. I'm struggling, so far, to see what the difficulty with that would be, and I'm perfectly certain that all political parties here take the trouble to make sure that their members are informed and, when there are matters that are of interest to them, that they are able to come and take part in democratic forums.
Welsh: Wel, Dirprwy Lywydd, edrychaf ymlaen at weld yr e-bost yn llawn. Yn ôl yr hyn a ddeallaf wedi gwrando arno, clywaf unigolyn a etholwyd yn gyhoeddus yn annog y syniad y gallai aelodau o'r cyhoedd ddod i ofyn cwestiynau mewn un o gyfarfodydd cyhoeddus y cyngor. Rwy'n ei chael hi'n anodd gweld, hyd yn hyn, beth sydd o'i le gyda hynny, ac rwy'n hollol sicr fod yr holl bleidiau gwleidyddol yma'n sicrhau bod eu haelodau'n cael gwybod am bethau, a phan fo materion sydd o ddiddordeb iddynt yn cael eu trafod, eu bod yn gallu dod i gymryd rhan mewn fforymau democrataidd.
English: I'm sorry, Cabinet Secretary, but I don't think you understand local government proceedings. This is time allocated to members of the public who are then able to come along and scrutinise what they are genuinely interested in. It isn't for a political party, of any colour, to actually feed questions to people to do that in order that they might score some kinds of political points. Frankly - and the fact that you're laughing about this, I find it disgraceful of you as Cabinet Secretary, who should be, actually, embracing and encouraging true local democracy. This is an absolute mockery. Now, it is evident that the Labour Party is seeking to manipulate full council by drafting in stooges to ask planted questions. I actually hope that you will take this matter seriously. They should not be using their publicly funded office for party gain, and wouldn't you agree with me that this is, in fact, a breach of councillor conduct and it should be referred to the standards committee? I'll certainly be looking into it. Will you be asking your colleague, even the First Minister if you're not prepared to, to investigate this conduct? But will you, at the very least, condemn in the strongest terms any council in Wales, or any political party that has elected councillors in Wales, that subverts proper scrutiny in this way?
Welsh: Mae'n ddrwg gennyf, Ysgrifennydd y Cabinet, ond nid wyf yn meddwl eich bod yn deall trafodion llywodraeth leol. Amser yw hwn sy'n cael ei neilltuo ar gyfer aelodau o'r cyhoedd a all ddod i graffu ar yr hyn y mae ganddynt ddiddordeb gwirioneddol ynddo. Nid y bwriad yw bod plaid wleidyddol, o unrhyw liw, yn bwydo cwestiynau i bobl wneud hynny fel y gallant sgorio pwyntiau gwleidyddol. Yn onest - ac mae'r ffaith eich bod yn chwerthin am hyn, credaf fod hynny'n gywilydd arnoch fel Ysgrifennydd y Cabinet, a ddylai fod, mewn gwirionedd, yn croesawu ac yn annog gwir ddemocratiaeth leol. Mae hyn yn ffolineb llwyr. Nawr, mae'n amlwg fod y Blaid Lafur yn ceisio camddefnyddio cyfarfodydd llawn y cyngor drwy wahodd gweision bach i ofyn cwestiynau wedi'u plannu. Gobeithiaf yn wir y byddwch o ddifrif ynglŷn â'r mater hwn. Ni ddylent fod yn defnyddio eu swyddfa a ariennir yn gyhoeddus er budd eu plaid, ac oni fuasech yn cytuno bod hyn, mewn gwirionedd, yn torri rheolau ymddygiad cynghorwyr ac y dylid cyfeirio'r mater at y pwyllgor safonau? Byddaf yn sicr yn edrych ar hynny. A wnewch chi ofyn i'ch cyd-Aelod, hyd yn oed y Prif Weinidog, os nad ydych chi'n barod i wneud hynny, ymchwilio i'r ymddygiad hwn? Ond a wnewch chi, o leiaf, gondemnio, mor gryf â phosibl, unrhyw gyngor yng Nghymru, neu unrhyw blaid wleidyddol sydd â chynghorwyr etholedig yng Nghymru, sy'n tanseilio prosesau craffu priodol yn y modd hwn?
English: Let me begin by saying, Dirprwy Lywydd, that I think it is very important that all citizens in Wales who have an interest in the proceedings of democratic bodies are able to take part to the fullest available extent in the work of those bodies, in asking questions and in scrutinising people who take decisions on their behalf. If the Member believes that there has been some breach of proper procedure, then her tender interest in procedures would have led her to conclude that the right thing to do is to draw that breach to the attention of those authorities responsible for monitoring those breaches, not spraying around suggestions that it should be followed up by people who have no such responsibility. So, if she has a complaint, and she believes she has, she should report it in the proper way, and then make sure that it is investigated in a proper way. As I say, so far, from what I've heard her read out this afternoon, what I've heard her read out is members of the public being encouraged to come and take part in democratic debate.
Welsh: Gadewch i mi ddechrau drwy ddweud, Dirprwy Lywydd, fy mod yn credu ei bod yn bwysig iawn fod pob dinesydd yng Nghymru sydd â diddordeb yn nhrafodion cyrff democrataidd yn gallu cymryd rhan i'r graddau mwyaf sydd ar gael yng ngwaith y cyrff hynny, drwy ofyn cwestiynau a chraffu ar bobl sy'n gwneud penderfyniadau ar eu rhan. Os yw'r Aelod o'r farn fod achos o dramgwyddo yn erbyn y drefn briodol wedi digwydd, byddai ei diddordeb gofalus mewn gweithdrefnau wedi ei harwain i ddod i'r casgliad mai'r peth cywir i'w wneud yw tynnu sylw'r awdurdodau sy'n gyfrifol am eu monitro at yr achosion hynny o dorri'r rheolau, yn hytrach na lledaenu awgrymiadau y dylai pobl heb unrhyw gyfrifoldeb o'r fath fynd i'r afael â hwy. Felly, os oes ganddi gŵyn, ac mae'n credu bod ganddi un, dylai roi gwybod amdani yn y ffordd briodol, a sicrhau ei bod yn cael ei hymchwilio yn y ffordd briodol. Fel y dywedais, hyd yn hyn, o'r hyn y'i clywais yn ei ddarllen y prynhawn yma, yr hyn y'i clywais yn ei ddarllen yw bod aelodau o'r cyhoedd yn cael eu hannog i ddod i gymryd rhan mewn dadl ddemocrataidd.
English: Well, that, to me, just says that you've abrogated your responsibility as a Cabinet Secretary. These issues - [Interruption.] These issues partly explain the lack of public trust in politics, and I want to ask you about candidacy now in Wales, which is at crisis point. In September, the Electoral Commission reported that 7 per cent - that's 7 per cent - of all county and borough seats were held unopposed at the elections in May. Now, 100 per cent of the town and community council seats in our capital city of Cardiff were uncontested or vacant in this year's elections. Hoping to increase interest in candidacy through local government reform will not be enough. This is where nobody came forward and were encouraged to come forward to stand for seats in a democratic election in May. I think that, again, is a failure of this Welsh Labour Government. Will you commit your Government, going forward, to taking proactive steps to tackle this democratic - ? And just for all the muttering of the backbenchers: at the end of the day, as I've said on many occasions, we haven't had the chance yet to lead on some of the portfolios here that are held by Welsh Labour Members, but I'm telling you now that I can tell you that if Welsh Conservatives were leading local government in Wales, I can assure the members of the public there would be more openness, democracy and democratic accountability.
Welsh: Wel, i mi, mae hynny'n dweud eich bod wedi diystyru eich cyfrifoldeb fel Ysgrifennydd y Cabinet. Mae'r materion hyn - [Torri ar draws.] Mae'r materion hyn yn esbonio'n rhannol y diffyg ymddiriedaeth ymhlith y cyhoedd mewn gwleidyddiaeth, ac rwy'n awyddus i'ch holi ynglŷn ag ymgeisyddiaeth yng Nghymru yn awr, sy'n wynebu argyfwng. Ym mis Medi, dywedodd y Comisiwn Etholiadol fod 7 y cant - 7 y cant - o'r holl seddi sirol a bwrdeistrefol wedi eu cadw'n ddiwrthwynebiad yn yr etholiadau ym mis Mai. Nawr, roedd 100 y cant o'r seddi cyngor tref a chymuned yn ein prifddinas, Caerdydd, yn ddiwrthwynebiad neu'n wag yn yr etholiadau eleni. Ni fydd gobeithio y gellir cynyddu diddordeb mewn ymgeisyddiaeth trwy ddiwygio llywodraeth leol yn ddigon. Dyma ble na safodd unrhyw un a lle na chafodd neb eu hannog i ymgeisio am sedd mewn etholiad democrataidd ym mis Mai. Credaf, unwaith eto, fod hyn yn fethiant ar ran Llywodraeth Lafur Cymru. A wnewch chi ymrwymo'ch Llywodraeth, yn y dyfodol, i gymryd camau rhagweithiol i fynd i'r afael â'r argyfwng democrataidd hwn - ? Ac wrth bawb sy'n mwmian ar y meinciau cefn: yn y pen draw, fel rwyf wedi'i ddweud droeon, nid ydym wedi cael cyfle eto i arwain ar rai o bortffolios Aelodau Llafur Cymru yma, ond gallaf ddweud wrthych yn awr, pe bai'r Ceidwadwyr Cymreig yn arwain llywodraeth leol yng Nghymru, gallaf sicrhau'r cyhoedd y buasai mwy o dryloywder, democratiaeth ac atebolrwydd democrataidd.
English: Well, Dirprwy Lywydd, I share the Member's anxiety at the number of uncontested seats in town and community councils in Wales in May's elections. I want us to do more as a Government, but it is not just for governments to be taking action in that regard. In our principal council elections, there were more candidates than ever before, and that's a sign that efforts can be successful in bringing more people forward for election. I'm very proud to be a member of a party that fielded many hundreds more candidates than her party fielded in those elections. I say to her that just as Government does have a responsibility to make sure that the position of a town and community councillor is made attractive and is widely advertised, we, all of us as separate political parties, have a responsibility to try and encourage people to stand for election, and the fact that there were no elections to town and community councils in Cardiff is as much a reflection on her party's inability to find people to stand for those posts as it is of any other political party.
Welsh: Wel, Dirprwy Lywydd, rwy'n rhannu pryder yr Aelod ynglŷn â nifer y seddi diwrthwynebiad mewn cynghorau tref a chymuned yng Nghymru yn etholiadau mis Mai. Rwy'n awyddus i ni wneud mwy fel Llywodraeth, ond nid cyfrifoldeb llywodraethau'n unig yw cymryd camau yn hynny o beth. Yn ein prif etholiadau cyngor, cafwyd mwy o ymgeiswyr nag erioed o'r blaen, ac mae hynny'n arwydd y gall ymdrechion i ddenu mwy o bobl i sefyll etholiad fod yn llwyddiannus. Rwy'n falch iawn o fod yn aelod o blaid a gyflwynodd gannoedd yn fwy o ymgeiswyr nag y gwnaeth ei phlaid hi yn yr etholiadau hynny. Fe ddywedaf wrthi, yn union fel y mae gan y Llywodraeth gyfrifoldeb i sicrhau bod swyddi cynghorwyr tref a chymuned yn ddeniadol ac yn cael eu hysbysebu'n eang, mae gan bob un ohonom ninnau, fel pleidiau gwleidyddol ar wahân, gyfrifoldeb i geisio annog pobl i sefyll etholiadau, ac mae'r ffaith nad etholwyd unrhyw un i gynghorau tref a chymuned Caerdydd yn adlewyrchu anallu ei phlaid hi lawn cymaint ag unrhyw blaid wleidyddol arall i ddod o hyd i bobl i ymgeisio am y swyddi hynny.
English: Thank you, Deputy Presiding Officer. We had a panel from the Welsh Local Government Association in committee this morning, Minister, discussing matters relating to the draft budget. We all know that these are difficult times for local government funding, but one thing that would help councils to take decisions is some certainty of future funding levels. I know you have provided an indicative budget for 2019-20, so we have moved to a two-year cycle. The situation in Scotland is that they effectively have a three-year cycle. The WLGA are calling for a multi-year settlement and say that a three-year settlement would be a great help for their forward planning. What's your response to that?
Welsh: Diolch, Dirprwy Lywydd. Roedd gennym banel o Gymdeithas Llywodraeth Leol Cymru mewn cyfarfod pwyllgor y bore yma, Gweinidog, yn trafod materion yn ymwneud â'r gyllideb ddrafft. Gŵyr pob un ohonom fod hwn yn gyfnod anodd ar gyllid llywodraeth leol, ond un peth a fuasai'n helpu cynghorau i wneud penderfyniadau yw rhywfaint o sicrwydd ynglŷn â lefelau cyllid ar gyfer y dyfodol. Gwn eich bod wedi darparu cyllideb ddangosol ar gyfer 2019-20, felly rydym wedi symud i gylch dwy flynedd. Yn yr Alban, mae ganddynt gylch tair blynedd i bob pwrpas. Mae Cymdeithas Llywodraeth Leol Cymru yn galw am setliad aml-flwyddyn ac yn dweud y buasai setliad tair blynedd yn help mawr iddynt allu blaen-gynllunio. Beth yw eich ymateb i hynny?